| **TEXT DIRECTIVĂ** | **PROPUNERE TEXT FINAL** | **MOTIVARE** |
| --- | --- | --- |
| **DIRECTIVA (UE) 2021/1187 A PARLAMENTULUI EUROPEAN ȘI A CONSILIULUI****din 7 iulie 2021****privind măsurile de raționalizare în scopul înregistrării de progrese în direcția realizării rețelei transeuropene de transport (TEN-T)** | **PROIECT****LEGE****privind măsurile de raționalizare în scopul înregistrării de progrese în direcția realizării rețelei transeuropene de transport (TEN-T)** |  |
|  |  |  |
| ADOPTĂ PREZENTA DIRECTIVĂ: | Parlamentul României adoptă prezenta lege. |  |
| *Articolul 1***Obiect și domeniu de aplicare** | **Obiect și domeniu de aplicare****Art. 1** |  |
| (1)   Prezenta directivă se aplică procedurilor de acordare a autorizațiilor necesare pentru autorizarea implementării:(a) proiectelor care fac parte din tronsoanele identificate în prealabil ale rețelei centrale, astfel cum sunt enumerate în anexă;(b) altor proiecte privind coridoarele rețelei centrale, astfel cum sunt identificate în temeiul articolului 44 alineatul (1), cu un cost total de peste 300 000 000 EUR, cu excepția proiectelor care se referă exclusiv la aplicații telematice, la noi tehnologii și la inovare, în înțelesul articolelor 31 și 33 din respectivul regulament.Prezenta directivă se aplică, de asemenea, achizițiilor publice în cadrul proiectelor transfrontaliere care intră în domeniul de aplicare al prezentei directive. | **(1)**   Prezenta lege se aplică procedurilor de acordare a autorizațiilor necesare pentru implementarea proiectelor de infrastructură de transport de interes național, inclusiv pentru obiectivele de investiții strategice și cele realizate în parteneriat public-privat:a) care fac parte din tronsoanele identificate în prealabil ale rețelei centrale, astfel cum sunt prevăzute în anexa care face parte integrantă din prezenta lege;b) altor proiecte privind coridoarele rețelei centrale, astfel cum sunt identificate în temeiul art. 44 alin. (1) din Regulamentul (UE) nr. 1315/2013, cu un cost total de peste 300 000 000 EUR. **(2)** Prezenta lege se aplică, de asemenea, achizițiilor publice în cadrul proiectelor transfrontaliere de infrastructură de transport de interes național. | Se transpune și se completează cu alte proiecte de infrastructură de transport de interes național (alin. (3)). |
| (2)   Statele membre pot decide să aplice prezenta directivă altor proiecte privind rețeaua centrală și rețeaua globală, inclusiv proiectelor care se referă exclusiv la aplicații telematice, la noi tehnologii și la inovare menționate la alineatul (1). Statele membre notifică Comisiei decizia lor. | **(3)** Prezenta lege se aplică și altor proiecte de infrastructură de transport aflate pe rețeaua primară a României, pe toate modurile de transport, așa cum este rețeaua definită în cadrul Programului Investițional pentru dezvoltarea infrastructurii de transport pentru perioada 2021-2030 aprobat prin Hotărârea Guvernului nr.1312/2021 privind modificarea Hotărârii Guvernului nr.666/2016 pentru aprobarea documentului strategic Master Planul General de Transport al României, cu modificările și completările ulterioare, inclusiv proiectelor care se referă exclusiv la aplicații telematice, la noi tehnologii și la inovare. **(4)** Ministerul Transporturilor și Infrastructurii notifică aceste proiecte Comisiei Europene.  | Se transpune în alin. (4). |
| *Articolul 2***Definiții** | **Definiții****Art. 2** |  |
| În sensul prezentei directive, se aplică următoarele definiții: | În sensul prezentei legi, termenii și expresiile de mai jos au următoarele semnificații: | Se transpune, se adaptează la legislația națională și se completează cu definiții. |
|   | *a) infrastructura de transport de interes național* – reprezintă totalitatea construcțiilor, instalațiilor și amenajărilor care compun:1. rețeaua drumurilor de interes național, definite potrivit prevederilor Ordonanței Guvernului nr. 43/1997 privind regimul drumurilor, republicată, cu modificările și completările ulterioare;2. ansamblul elementelor necesare circulației și manevrei materialului rulant, clădirile stațiilor de cale ferată cu facilitățile aferente, precum și celelalte clădiri și facilități destinate desfășurării transportului feroviar public;3. terminalele pentru pasageri/cargo, pistele de decolare-aterizare, căile de rulare, platformele de staționare a aeronavelor, clădirile anexe ale Aeroportului Internațional „Henri Coandă” București, Aeroportului Internațional București Băneasa „Aurel Vlaicu”, Aeroportului Internaţional „Traian Vuia” Timişoara, Aeroportului Internaţional "Mihail Kogălniceanu" Constanţa;4. elementele de infrastructură portuară și de căi navigabile interioare, definite prin *Ordonanța Guvernului nr. 22/1999 privind administrarea porturilor şi a căilor navigabile, utilizarea infrastructurilor de transport naval aparţinând domeniului public, precum şi desfăşurarea activităţilor de transport naval în porturi şi pe căile navigabile interioare*, cu modificările și completările ulterioare, realizate de companiile naționale, regiile autonome sau instituțiile publice aflate în subordinea sau sub autoritatea Ministerului Transporturilor și Infrastructurii; | Definiție nouă. |
| 1. „decizie de autorizare” înseamnă decizia sau un ansamblu de decizii, care pot avea caracter administrativ, luate simultan sau succesiv de una sau mai multe autorități ale unui stat membru, cu excepția autorităților competente să se pronunțe cu privire la o cale de atac administrativă sau a instanțelor, în temeiul sistemului juridic național și al dreptului administrativ intern, prin care se stabilește dacă un promotor de proiect are sau nu are dreptul să implementeze proiectul în zona geografică în cauză, fără a aduce atingere vreunei decizii luate în contextul unei căi de atac administrative sau judiciare; | *b) decizie de autorizare* – totalitatea avizelor/acordurilor/autorizațiilor solicitate prin certificatul de urbanism, necesare emiterii autorizației de construire. Decizia de autorizare nu include hotărârile pronunțate printr-o cale de atac administrativă sau judiciară; | Se transpune. |
| 2. „procedură de acordare a autorizațiilor” înseamnă orice procedură care trebuie urmată în legătură cu un proiect individual care se încadrează în domeniul de aplicare al prezentei directive în vederea obținerii deciziei de autorizare cerute de autoritatea sau autoritățile unui stat membru, în temeiul dreptului Uniunii sau al dreptului intern, cu excepția măsurilor de urbanism sau de amenajare a teritoriului, a procedurilor legate de atribuirea contractelor de achiziții publice și a măsurilor luate la nivel strategic care nu se referă la un proiect specific, precum evaluarea strategică de mediu, planificarea bugetară publică sau planurile de transport naționale sau regionale. | c) *procedura de acordare a autorizațiilor* – totalitatea procedurilor de obținere a avizelor, acordurilor, deciziilor și autorizațiilor necesare obținerii autorizației de construire pentru un proiect care face obiectul prezentei legi, prevăzute în certificatul de urbanism, cu excepția celor privind documentațiile de urbanism sau de amenajare a teritoriului, a procedurilor legate de atribuirea contractelor de achiziții publice și a măsurilor luate la nivel strategic care nu se referă la un proiect specific, precum evaluarea strategică de mediu, planificarea bugetară publică sau planurile de transport naționale sau regionale; | Se transpune. |
| 3. „proiect” înseamnă o propunere de construire, adaptare sau modificare a unui tronson definit din infrastructura de transport care are ca scop îmbunătățirea capacității, a siguranței și a eficienței respectivei infrastructuri și a cărei implementare trebuie aprobată printr-o decizie de autorizare; | *d) proiect* – propunere de construire a /de intervenție asupra unui tronson din infrastructura de transport, care are ca scop îmbunătățirea capacității, a siguranței și a eficienței respectivei infrastructuri și a cărei implementare trebuie aprobată printr-o decizie de autorizare; | Se transpune. |
| 4. „proiect transfrontalier” înseamnă un proiect care acoperă un tronson transfrontalier între două sau mai multe state membre; | *e) proiect transfrontalier* – proiect care include un tronson transfrontalier aflat între două sau mai multe state membre; | Se transpune. |
| 5. „promotorul proiectului” înseamnă persoana care solicită autorizarea implementării unui proiect sau autoritatea publică inițiatoare a unui proiect; | *f) beneficiar* – persoana care solicită autorizarea implementării unui proiect sau autoritatea publică inițiatoare a unui proiect; | Se menține termenul din Legea nr. 50/1991.  |
| 6. „autoritate desemnată” înseamnă autoritatea care este punctul de contact pentru promotorul proiectului și care facilitează gestionarea eficientă și structurată a procedurilor de acordare a autorizațiilor în conformitate cu prezenta directivă; | *g) autoritate desemnată* – autoritatea competentă în domeniu care este responsabilă cu pregătirea, execuția și implementarea proiectului și care este punctul de contact pentru beneficiar și care facilitează gestionarea eficientă și structurată a procedurilor de acordare a autorizațiilor în conformitate cu prezenta lege; | Se transpune. |
| 7. „autoritate comună” înseamnă o autoritate instituită de comun acord între două sau mai multe state membre pentru a facilita procedurile de acordare a autorizațiilor aferente proiectelor transfrontaliere, inclusiv autoritățile comune instituite de către autorități desemnate în cazul în care autoritățile desemnate respective au fost împuternicite de către statele membre să instituie autorități comune. | *h) autoritate comună* – autoritate instituită de comun acord între două sau mai multe state membre pentru a facilita procedurile de acordare a autorizațiilor aferente proiectelor transfrontaliere, inclusiv autoritățile comune instituite de către autorități desemnate în cazul în care autoritățile desemnate respective au fost împuternicite de către statele membre să instituie autorități comune; | Se transpune. |
|  | *i) notificarea proiectului* – inițierea proiectului, constând în transmiterea de către beneficiar către autoritatea desemnată a unei înștiințări cu privire la demararea procedurii de autorizare a unui proiect, în condițiile prezentei legi; | Definiție nouă. |
|  | *j) maturitatea proiectului* – etapă în dezvoltarea unui proiect la care acesta a obținut o aprobare a ordonatorului de credite (la faza notă conceptuală și/sau studiu de prefezabilitate prevăzute în HG nr. 907/2016, privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, aprobate în consiliul tehnico-economic al autorității desemnate) și este eligibil pentru o sursă de finanțare. | Definiție nouă. |
| *Articolul 3***Statutul prioritar** | **Statutul prioritar****Art. 3** |  |
| (1)   Statele membre depun eforturi pentru a se asigura că toate autoritățile, inclusiv autoritatea desemnată, implicate în procedura de acordare a autorizațiilor, cu excepția instanțelor, acordă prioritate proiectelor care intră în domeniul de aplicare al prezentei directive. | **(1)** Autoritățile și/sau entitățile implicate în procedura de autorizare sunt obligate să acorde prioritate proiectelor prevăzute de prezenta lege, la planificarea bugetară, precum și la emiterea certificatelor de urbanism, avizelor/acordurilor/autorizațiilor necesare implementării, într-un termen de maxim 5 zile lucrătoare de la data depunerii de către beneficiar a cererii, indiferent de termenul stabilit prin orice alt act normativ aplicabil, cu excepția actului administrativ al autorității pentru protecția mediului.**(2)** Perioada aferentă etapei de încadrare a proiectului în procedura de evaluare impactului asupra mediului se încadrează într-un termen de maxim 30 de zile. **(3)** Procedura de evaluare a impactului asupra corpurilor de apă se realizează într-un termen de maxim 17 zile, prin emiterea avizului de gospodărire a apelor.**(4)** Modificările unor valori ale pozițiilor kilometrice în interiorul culoarului de implementare evaluat și care nu afectează ariile naturale protejate, siturile arheologice, ariile aflate sub orice regim de protecție, zonele locuite, terenurile aflate în fondul forestier, obiectivele sociale/industriale/economice etc. nu necesită notificarea autorității competente pentru protecția mediului.  | Se transpune, cu propuneri de măsuri privind statutul prioritar al proiectelor (inclusiv alin. (5)). |
| (2)   În cazul în care dreptul intern prevede proceduri specifice de acordare a autorizațiilor pentru proiectele prioritare, statele membre se asigură, fără a aduce atingere obiectivelor, cerințelor și termenelor prevăzute de prezenta directivă, că proiectele care intră în domeniul de aplicare al prezentei directive sunt tratate conform respectivelor proceduri. Acest lucru nu împiedică statele membre să testeze proceduri specifice de acordare a autorizațiilor pentru un număr limitat de proiecte, pentru a evalua posibilitatea extinderii lor la alte proiecte, fără a avea obligația de a aplica astfel de proceduri proiectelor care intră în domeniul de aplicare al prezentei directive. |  | Art. 3 alin. (2) este transpus deja prin următoarele acte normative:* Legea nr. 50/1991
* Legea nr. 350/2001
* Legea nr. 10/1995
* OUG nr. 49/2017
* OUG nr. 26/2022
* OUG nr. 7/2016
 |
|  | **(5)** În termen de 30 de zile de la intrarea în vigoare a prezentei legi, autoritățile și/sau entitățile implicate în procedura de autorizare elaborează și aprobă proceduri speciale pentru emiterea avizelor privind proiectele care fac obiectul prezentei legi. | Transpune art. 5 alin. (1). |
| (3)   Prezentul articol nu aduce atingere niciunei decizii bugetare. | **(6)**   Prezentul articol nu aduce atingere niciunei decizii bugetare. | Se transpune. |
| *Articolul 4***Autoritatea desemnată** | **Autoritatea desemnată****Art. 4** |  |
| (1)   Până la 10 august 2023, fiecare stat membru desemnează la nivelul administrativ corespunzător, autoritățile care urmează să acționeze în calitate de autoritate desemnată. | (1) Autoritatea desemnată pentru proiectele care fac obiectul prezentei legi este Ministerul Transporturilor și Infrastructurii. | Desemnarea conform prevederilor Legii nr. 50/1991. |
| (2)   Atunci când este necesar, un stat membru poate să desemneze în calitatea de autoritate desemnată mai multe autorități diferite, în funcție de proiect sau de categoria de proiecte, de modul de transport sau de zona geografică. Într-un astfel de caz, statul membru se asigură că există o singură autoritate desemnată pentru un anumit proiect și pentru o anumită procedură de acordare a autorizațiilor. |  | Nu se transpune.Toate modurile de transport sunt coordonate de MTI. |
|  | (2) În sensul prezentei legi și în îndeplinirea atribuțiilor ce îi revin, autoritatea desemnată este sprijinită de beneficiari, ale căror atribuții sunt:a) notificarea autorității desemnate privind demararea procedurii de autorizare;b) monitorizarea duratei procedurii de acordare a autorizațiilor, înregistrarea prelungirilor termenului de 4 ani de la notificarea proiectului și comunicarea lor către autoritatea desemnată;c) asigurarea punctului de contact pentru agenții economici cu care derulează contractele de lucrări și/sau servicii aferente implementării unui proiect și celelalte autorități relevante implicate în procedura de autorizare a acelui proiect. | Transpune alin. (1), (7). |
| (3)   Statele membre iau toate măsurile necesare pentru a pune la dispoziția promotorilor de proiecte informații ușor de accesat cu privire la identitatea autorității desemnate pentru un anumit proiect. | **(3)**   Autoritatea desemnată pune la dispoziția beneficiarilor informații referitoare la datele sale de contact. | Este stabilit prin Legea nr. 50/1991. |
| (4)   Statele membre pot împuternici autoritatea desemnată să ia decizia de autorizare.Atunci când este împuternicită să ia decizia de autorizare în conformitate cu primul paragraf, autoritatea desemnată verifică dacă au fost obținute toate autorizațiile, deciziile și avizele necesare pentru adoptarea deciziei de autorizare și notifică decizia de autorizare promotorului proiectului. | **(4)** În completarea atribuțiilor stabilite potrivit prevederilor legale în vigoare privind autorizarea executării lucrărilor de construcții, Ministerul Transporturilor și Infrastructurii îndeplinește următoarele atribuții:a) se poate consulta cu autoritățile administrației publice locale competente să emită certificatele de urbanism și cu autoritățile competente cu privire la conținutul și valabilitatea actelor emise;b) acordă sprijin beneficiarului în obținerea avizelor/acordurilor/deciziilor necesare pentru emiterea autorizației de construire, fiind abilitată să facă toate demersurile pentru reducerea termenelor și facilitarea comunicării/consultării beneficiarilor cu autoritățile competente, prevăzute la art. 3 alin. (1);c) pune la dispoziția beneficiarului, la cerere, informații relevante pentru un anumit proiect;d) la cererea beneficiarului, organizează grupuri de lucru, la care participă obligatoriu reprezentanții tuturor autorităților/entităților implicate în procedura de autorizare;e) oferă beneficiarului orientări cu privire la informațiile și/sau documentele suplimentare care ar trebui furnizate în cazul în care notificarea menționată la art. 6 alin. (1) a fost respinsă. | Atribuții în completare. Întăresc relația între autoritatea desemnată, emitent al autorizației de construire, potrivi Legii nr. 50/1991 și beneficiar (unitățile aflate în subordinea/sub autoritatea MTI). |
| (5)   În cazul în care autoritatea desemnată nu este împuternicită să ia decizia de autorizare, statele membre iau măsurile necesare pentru a se asigura că promotorul proiectului este înștiințat cu privire la adoptarea deciziei de autorizare.  |  | Se transpune în art. 4 alin. (2). |
| (6)   Statele membre pot împuternici autoritatea desemnată să stabilească termene orientative pentru diferite etape intermediare ale procedurii de acordare a autorizațiilor în conformitate cu articolul 5 alineatul (1), fără a aduce atingere termenului de patru ani menționat la alineatul respectiv.  |  | Este stabilit prin Legea nr. 50/1991.  |
| (7)   Autoritatea desemnată:(a) este punctul de contact în vederea obținerii de informații de către promotorul proiectului și de către celelalte autorități relevante implicate în procedura care are drept rezultat decizia de autorizare pentru un anumit proiect;(b) furnizează promotorului proiectului, atunci când această sarcină este prevăzută în dreptul intern, descrierea detaliată a cererii menționată la articolul 6 alineatul (4), inclusiv informațiile privind termenele orientative referitoare la procedurile de acordare a autorizațiilor, în conformitate cu termenul de patru ani menționat la articolul 5 alineatul (1);(c) monitorizează durata procedurii de acordare a autorizațiilor și înregistrează în special orice prelungire a termenului menționat la articolul 5 alineatul (4); (d) îi oferă promotorului proiectului, la cerere, orientări în ceea ce privește transmiterea tuturor informațiilor și a documentelor relevante, inclusiv cu privire la toate autorizațiile, deciziile și avizele care trebuie să fie obținute și emise în vederea obținerii deciziei de autorizare –.Autoritatea desemnată poate, de asemenea, să îi ofere promotorului proiectului orientări cu privire la informațiile și/sau documentele suplimentare care ar trebui furnizate în cazul în care notificarea menționată la articolul 6 alineatul (1) a fost respinsă. |  |  Se transpune în alin. (2) și alin. (3) din proiect. |
| (8)   Alineatul (7) nu aduce atingere competenței niciunei alte autorități implicate în procedura de acordare a autorizațiilor și nici posibilității ca promotorul proiectului să contacteze autoritățile individuale pentru autorizațiile, deciziile sau avizele specifice care fac parte din decizia de autorizare.  |  | Conform Legii nr. 50/1991. |
| *Articolul 5***Durata procedurii de acordare a autorizațiilor** | **Durata procedurii de acordare a autorizațiilor****Art. 5** |  |
| (1)   Statele membre prevăd o procedură de acordare a autorizațiilor, inclusiv termenele din cadrul respectivei proceduri, care nu poate să depășească patru ani. Statele membre pot adopta măsurile necesare pentru a împărți perioada disponibilă în mai multe etape, în conformitate cu dreptul Uniunii și cu dreptul intern. – | (1) Durata maximă a procedurii de autorizare definite potrivit prezentei legi este de 4 ani. | Se transpune. |
| (2)   Perioada de patru ani menționată la alineatul (1) nu aduce atingere obligațiilor care decurg din dreptul internațional și din dreptul Uniunii și nu include nici perioadele necesare pentru desfășurarea procedurilor administrative și judiciare de contestare sau a căilor de atac în fața unei instanțe judecătorești, nici perioadele necesare pentru punerea în aplicare a oricărei decizii sau măsuri reparatorii rezultate. | **(2)** Durata menționată la alin. (1) nu include perioadele necesare pentru desfășurarea procedurilor administrative și judiciare de contestare sau a căilor de atac în fața unei instanțe judecătorești, nici perioadele necesare pentru punerea în aplicare a oricărei decizii sau măsuri reparatorii rezultate. | Se transpune. |
| (3)   Perioada de patru ani menționată la alineatul (1) nu aduce atingere dreptului unui stat membru de a dispune ca procedura de acordare a autorizațiilor să fie finalizată prin adoptarea unui act legislativ național specific, caz în care procedura de adoptare a actului respectiv poate, prin derogare de la alineatul (1), să depășească termenul de patru ani cu condiția ca lucrările pregătitoare pe baza cărora se adoptă actul legislativ național să se încheie în termenul menționat. Se consideră că lucrările pregătitoare se încheie în momentul în care actul legislativ național specific este prezentat parlamentului național. |  | Vizează o situație care nu se regăsește în legislația națională. |
| (4)   Statele membre adoptă măsurile necesare astfel încât, în cazuri justificate corespunzător, să poată fi acordată o prelungire adecvată a perioadei de patru ani menționate la alineatul (1). Durata prelungirii se stabilește de la caz la caz, se justifică în mod corespunzător și este limitată la scopul finalizării procedurii de acordare a autorizațiilor și al emiterii deciziei de autorizare. În cazul în care o astfel de prelungire a fost acordată, promotorul proiectului este informat cu privire la motivele acordării acesteia. O nouă prelungire poate fi acordată o singură dată, în aceleași condiții. | **(3)** Durata menționată la alin. (1) nu include perioadele necesare pentru revizuirea/completarea documentațiilor aferente proiectelor, la solicitarea entităților care emit avizele/acordurile/autorizațiile prevăzute în certificatele de urbanism.**(4)** Durata menționată la alin. (1) se poate prelungi justificat, exclusiv în scopul finalizării procedurii de autorizare a proiectului și al emiterii deciziei de autorizare. **(5)** Durata prelungirii se stabilește de la caz la caz. În cazul în care o astfel de prelungire a fost acordată, beneficiarul este informat cu privire la motivele acordării acesteia. **(6)** O nouă prelungire poate fi acordată o singură dată, în aceleași condiții.  | Se transpune. |
|  | **(7)** În cazul în care procedura de autorizare nu se finalizează în perioada de patru ani menționată la alineatul (1), prelungită, după caz, în conformitate cu alin. (3), proiectul va fi revizuit. | Prevedere în completare. |
| (5)   Statele membre nu sunt considerate răspunzătoare în cazul în care perioada de patru ani menționată la alineatul (1), prelungită în conformitate cu alineatul (4), nu este respectată, dacă întârzierea se datorează promotorului proiectului. | **(8)**   Autoritatea desemnată de Statul Român nu este considerată răspunzătoare pentru nerespectarea perioadei de patru ani menționată la alineatul (1), prelungită în conformitate cu alin. (3) și (5), în cazul în care întârzierea se datorează beneficiarului. | Se transpune. |
| *Articolul 6***Organizarea procedurii de acordare a autorizațiilor** | **Organizarea procedurii de acordare a autorizațiilor****Art. 6** |  |
| (1)   Promotorul proiectului notifică proiectul autorității desemnate sau, după caz, autorității comune instituite în conformitate cu articolul 7 alineatul (2). Data la care are loc notificarea proiectului de către promotorul proiectului reprezintă momentul inițierii procedurii de acordare a autorizațiilor. | **(1)** Beneficiarul notifică proiectul autorității desemnate sau, după caz, autorității comune instituite în conformitate cu art. 7 alin. (2). **(2)** Notificarea constă în transmiterea către autoritatea desemnată/autoritatea comună a unei înștiințări cu privire la emiterea certificatului de urbanism, în termen de cel mult 10 zile de la emiterea acestuia.**(3)** Momentul inițierii procedurii de acordare a autorizațiilor se consideră:1. data emiterii certificatului de urbanism de către autoritatea administrației publice locale competente, pentru proiectele noi;
2. data reaprobării indicatorilor tehnico-economici, pentru proiectele care necesită actualizări

**(4)** În cazul în care proiectul nu a atins maturitatea, notificarea se respinge printr-o decizie justificată în mod corespunzător în termen de cel mult patru luni de la primirea notificării. |  |
| (2)   Pentru a facilita evaluarea maturității proiectului, statele membre pot defini nivelul de detaliere a informațiilor și documentele relevante care trebuie furnizate de promotorul proiectului cu ocazia notificării unui proiect. În cazul în care proiectul nu a atins maturitatea, notificarea se respinge printr-o decizie justificată în mod corespunzător în termen de cel mult patru luni de la primirea notificării. |  | Stabilit prin Legea nr. 50/1991 – conținutul certificatului de urbanism. |
| (3)   Statele membre iau măsurile necesare pentru a se asigura că promotorii de proiecte primesc informații generale cu rol de orientări privind notificarea, adaptate, dacă este cazul, la modul de transport vizat, cuprinzând informații cu privire la autorizațiile, deciziile și avizele care pot fi cerute pentru implementarea unui proiect.Aceste informații cuprind, pentru fiecare autorizație, decizie sau aviz, următoarele:(a) informații generale cu privire la domeniul de aplicare material și la nivelul de detaliere a informațiilor care trebuie prezentate de promotorul proiectului;(b) termenele aplicabile sau, în cazul în care nu există astfel de termene, termenele orientative; și(c) datele de contact ale autorităților și ale părților interesate care sunt în mod normal implicate în consultările legate de diferitele autorizații, decizii și avize.Aceste informații trebuie să fie ușor accesibile tuturor promotorilor de proiecte relevanți, în special prin intermediul portalurilor de informare electronice sau fizice. |  | Stabilit prin Legea nr. 50/1991 – conținutul certificatului de urbanism. |
| (4)   Pentru a facilita o notificare reușită, statele membre pot impune cerința ca autoritatea desemnată să întocmească, la cererea promotorului proiectului, o descriere detaliată a cererii care să cuprindă următoarele informații, adaptate pentru fiecare proiect individual:(a) etapele individuale ale procedurii și termenele aplicabile acestora, sau în lipsa unor astfel de termene, termene orientative;(b) domeniul de aplicare material și nivelul de detaliere al informațiilor care trebuie prezentate de promotorul proiectului;(c) o listă a autorizațiilor, deciziilor și avizelor care trebuie să fie obținute de promotorul proiectului în cursul procedurii de acordare a autorizațiilor, în conformitate cu dreptul Uniunii și cu dreptul intern;(d) datele de contact ale autorităților și părților interesate care trebuie să fie implicate, în ceea ce privește obligațiile fiecăreia dintre ele, inclusiv în etapa formală a consultării publice.  |  | Stabilit prin Legea nr. 50/1991 – conținutul certificatului de urbanism. |
| (5)   Descrierea detaliată a cererii rămâne valabilă pe durata procedurii de acordare a autorizațiilor. Orice modificare a descrierii detaliate a cererii trebuie să fie justificată în mod corespunzător. |  | Stabilit prin Legea nr. 50/1991. |
| (6)   Autoritatea desemnată poate furniza, la cerere, promotorului proiectului informații în completarea elementelor menționate la alineatul (4). |  |  |
| (7)   În cazul în care promotorul proiectului a depus dosarul complet de candidatură privind proiectul, decizia de autorizare se adoptă în termenul menționat la articolul 5 alineatul (1). |  | Stabilit prin Legea nr. 50/1991. |
| (8)   Autoritățile implicate în procedura de acordare a autorizațiilor notifică autorității desemnate emiterea autorizațiilor, a deciziilor, a avizelor necesare sau a deciziei de autorizare.  | **(5)** Autoritățile implicate în procedura de acordare a autorizațiilor notifică autorității desemnate emiterea autorizațiilor, acordurilor, avizelor necesare sau a deciziei de autorizare. | Se transpune. |
| *Articolul 7***Coordonarea procedurilor transfrontaliere de acordare a autorizațiilor** | **Coordonarea procedurilor transfrontaliere de acordare a autorizațiilor****Art. 7** |  |
| (1)   Statele membre se asigură că, în cazul proiectelor care privesc două sau mai multe state membre, autoritățile desemnate ale statelor membre respective cooperează pentru a-și coordona calendarele și pentru a conveni asupra unei planificări comune în ceea ce privește procedura de acordare a autorizațiilor. | **Art. 7. - (1)** Autoritatea desemnată de Statul Român cooperează cu autoritățile desemnate ale statelor membre implicate în cazul proiectelor care privesc două sau mai multe state membre ale Uniunii Europene pentru a-și coordona calendarele și pentru a conveni asupra unei planificări comune în ceea ce privește procedura de acordare a autorizațiilor. | Se transpune. |
| (2)   În cazul proiectelor transfrontaliere, se poate institui o autoritate comună. | **(2)** În cazul proiectelor transfrontaliere, se poate institui o autoritate comună, care este punctul de legătură cu coordonatorii europeni desemnați în conformitate cu art. 45 din Regulamentul (UE) nr. 1315/2013, în îndeplinirea atribuțiilor de raportare și a celor de comunicare cu alte state membre, după caz, care îi revin potrivit prezentei legi. | Transpune alin. (2) și (3) – parțial. |
| (3)   Statele membre iau măsurile necesare pentru a se asigura că coordonatorii europeni desemnați în conformitate cu articolul 45 din Regulamentul (UE) nr. 1315/2013 primesc informații cu privire la procedurile de acordare a autorizațiilor și că coordonatorii europeni pot facilita contactele dintre autoritățile desemnate în contextul procedurilor de acordare a autorizațiilor pentru proiectele care privesc două sau mai multe state membre. | **(3)** Autoritatea desemnată poate solicita coordonatorilor europeni facilitarea contactelor cu autoritățile desemnate în contextul procedurilor de acordare a autorizațiilor pentru proiectele transfrontaliere. | Transpune alin. (3) (restul prevederilor) |
| (4)   În cazul în care termenul menționat la articolul 5 alineatul (1) nu este respectat, statele membre le furnizează, la cerere, coordonatorilor europeni în cauză informații privind măsurile luate sau care sunt planificate pentru a permite încheierea procedurii de acordare a autorizațiilor cu o întârziere minimă. | **(4)** În cazul în care termenul menționat la art. 5 alin. (1) nu este respectat, autoritatea desemnată furnizează, la cerere, coordonatorilor europeni în cauză informații privind măsurile luate sau care sunt planificate pentru a permite încheierea procedurii de autorizare cu o întârziere minimă. | Se transpune. |
| *Articolul 8***Achizițiile publice în cadrul proiectelor transfrontaliere** | **Achizițiile publice în cadrul proiectelor transfrontaliere****Art. 8** |  |
| (1)   În cazul în care procedurile de achiziții publice sunt efectuate de o entitate comună în cadrul unui proiect transfrontalier, statele membre iau măsurile necesare pentru a se asigura că respectiva entitate comună aplică dispozițiile de drept intern ale unui stat membru și că, prin derogare de la Directivele 2014/24/UE și 2014/25/UE, respectivele dispoziții sunt stabilite în conformitate cu articolul 39 alineatul (5) litera (a) din Directiva 2014/24/UE sau cu articolul 57 alineatul (5) litera (a) din Directiva 2014/25/UE, după caz, cu excepția situației în care se prevede altfel într-un acord încheiat între statele membre participante. Un astfel de acord prevede, în orice caz, aplicarea dreptului intern al unui singur stat membru pentru procedurile de achiziții publice efectuate de o entitate comună. | **(1)**   În cazul în care procedurile de achiziții publice sunt efectuate de o entitate comună în cadrul unui proiect transfrontalier, statele membre iau măsurile necesare pentru a se asigura că respectiva entitate comună aplică dispozițiile de drept intern ale unui stat membru și că, prin derogare de la Directivele 2014/24/UE și 2014/25/UE, respectivele dispoziții sunt stabilite în conformitate cu articolul 39 alineatul (5) litera (a) din Directiva 2014/24/UE sau cu articolul 57 alineatul (5) litera (a) din Directiva 2014/25/UE, după caz, cu excepția situației în care se prevede altfel într-un acord încheiat între statele membre participante. Un astfel de acord prevede, în orice caz, aplicarea dreptului intern al unui singur stat membru pentru procedurile de achiziții publice efectuate de o entitate comună. | Se transpune. |
| (2)   Pentru achizițiile publice efectuate de o filială a unei entități comune, statele membre în cauză iau măsurile necesare pentru a se asigura că filiala aplică dreptul intern al unui stat membru. În acest sens, statele membre în cauză pot decide ca filiala să aplice dreptul intern aplicabil entității comune. | **(2)** Pentru achizițiile publice efectuate de o filială a unei entități comune, se aplică dreptul intern al unui stat membru, cu posibilitatea aplicării dreptului intern aplicabil entității comune, după caz. | Se transpune. |
| *Articolul 9***Dispoziții tranzitorii** | **Dispoziții tranzitorii****Art. 9** |  |
| (1)   Prezenta directivă nu se aplică proiectelor pentru care procedurile de acordare a autorizațiilor au început înainte de 10 august 2023. | **(1)** Prezenta lege nu se aplică proiectelor pentru care procedurile de autorizare au început înainte de 10 august 2023. | Se transpune. |
| (2)   Articolul 8 se aplică numai acelor contracte pentru care invitația la o procedură concurențială de ofertare a fost transmisă sau, în cazul în care nu este prevăzută o procedură concurențială de ofertare, numai situațiilor în care autoritatea contractantă sau entitatea contractantă a început procedura de achiziții publice după 10 august 2023. | **(2)** Prevederile art. 8 se aplică numai contractelor pentru care invitația la o procedură de achiziții publice a fost transmisă sau, în cazul în care nu este prevăzută o procedură de achiziții publice, numai situațiilor în care autoritatea contractantă a început procedura de achiziții publice după 10 august 2023. | Se transpune. |
| (3)   Articolul 8 nu se aplică unei entități comune constituite înainte de 9 august 2021, dacă procedurile de achiziții publice ale entității respective intră în continuare sub incidența dreptului aplicabil achizițiilor sale publice la data respectivă. | **(3)** Prevederile art. 8 nu se aplică unei entități comune constituite înainte de 9 august 2021, dacă procedurile de achiziții publice ale entității respective intră în continuare sub incidența dreptului aplicabil achizițiilor sale publice la data respectivă. | Se transpune. |
| *Articolul 10***Raportare** | **Raportare****Art. 10** |  |
| (1)   Pentru prima dată până la 10 februarie 2027 și apoi periodic, Comisia furnizează rapoarte Parlamentului European și Consiliului cu privire la punerea în aplicare a prezentei directive și cu privire la rezultatele acesteia. |  | Nu conține norme de transpus în legislația națională. |
| (2)   Raportul se bazează pe informațiile care trebuie furnizate de statele membre o dată la doi ani și pentru prima dată până la 10 august 2026 în ceea ce privește numărul de proceduri de acordare a autorizațiilor care intră în domeniul de aplicare al prezentei directive, durata medie a procedurilor de acordare a autorizațiilor, numărul de proceduri de acordare a autorizațiilor care depășesc termenul și eventuala instituire a unor autorități comune în cursul perioadei de raportare. | Autoritatea desemnată furnizează pentru prima dată până la data de 10 august 2026 și ulterior, o dată la doi ani, informații privind numărul de proceduri de acordare a autorizațiilor care intră în domeniul de aplicare al prezentei legi, durata medie a procedurilor de acordare a autorizațiilor, numărul de proceduri de acordare a autorizațiilor care depășesc termenul și eventuala instituire a unor autorități comune în cursul perioadei de raportare. | Se transpune. |
| *Articolul 11***Intrarea în vigoare** | **Intrarea în vigoare****Art. 11** |  |
| Prezenta directivă intră în vigoare în a douăzecea zi de la data publicării în *Jurnalul Oficial al Uniunii Europene*.Prezenta directivă se adresează statelor membre.Adoptată la Strasbourg, 7 iulie 2021 | Prezenta lege intră în vigoare în termen de 90 de zile de la data publicării sale în Monitorul Oficial al României, Partea I. |  |
| *Articolul 11***Transpunere** | \* |  |
| (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 10 august 2023. Statele membre informează de îndată Comisia cu privire la aceasta.Atunci când statele membre adoptă dispozițiile respective, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a unei astfel de trimiteri. | Prezenta lege transpune Directiva (UE) 2021/1187 a Parlamentului European și a Consiliului din 7 iulie 2021 privind măsurile de raționalizare în scopul înregistrării de progrese în direcția realizării rețelei transeuropene de transport (TEN-T), publicată în Jurnalul Oficial al Uniunii Europene nr. L 258/1/20.07.2021. | Se inserează în finalul textului. |
| (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă. |  | Nu este cazul. |
|  | Această lege a fost adoptată de Parlamentul României, cu respectarea prevederilor art.75 și ale art.76 alin.(1) sau (2), după caz, din Constituția României, republicată. | Atestarea legalității conform art.46, alin.7 din Legea nr.24/2000 |

|  |  |
| --- | --- |
|  |  |